CELEX: C2007/069/63
Language: bg
Date: 2007-03-24 00:00:00
Title: Дело F-10/07: Иск, предявен на 8 февруари 2007 г. — Botos/Комисия на Европейските общности

24.3.2007   
            
            
               BG
            
            
               Официален вестник на Европейския съюз
            
            
               C 69/31
            
         Иск, предявен на 8 февруари 2007 г. — Botos/Комисия на Европейските общности
   (Дело F-10/07)
   (2007/C 69/63)
   Език на производството: френски
   Страни
   
      Ищец: Patricia Botos (Мeise, Белгия) [представител: L. Vogel, адвокат]
   
      Ответник: Комисия на Европейските общности
   Искания на ищеца
   
               —
            
            
               да се отмени решението, прието на 30 октомври 2006 г. от органа по назначаване (ОН), с което е отхвърлена подадената от ищцата на 24 април 2006 г. жалба срещу следните шест административни решения: i) решение, прието на 23 януари 2006 г. от Службата за управление и изплащане на индивидуалните права; ii) решение, прието на 23 януари 2006 г. от началника на бюрото в Брюксел за изплащания по общата здравноосигурителна схема; iii) решение, прието на 9 февруари 2006 г. от Службата за управление и изплащане на индивидуални права; iv) решение, прието на 9 февруари 2006 г. от началника на бюрото в Брюксел за изплащания по общата здравноосигурителната схема; v) решение, прието на 20 февруари 2006 г. от началника на бюрото в Брюксел за изплащания по общата здравноосигурителната схема; vi) справка за възстановените медицински разноски, изготвена от началника на бюрото в Брюксел за изплащания по общата здравноосигурителната схема, с дата 23 февруари 2006 г.;
            
         
               —
            
            
               да се отменят, ако се окаже необходимо, шестте горепосочени решения;
            
         
               —
            
            
               да се осъди ответника да заплати разноските.
            
         Правни основания и основни доводи
   В подкрепа на иска си ищцата представя едно единствено правно основание, изведено от нарушението на член 72 от Правилника и от допуснатата явна грешка в преценката. Тя твърди, че с оспорваните решения ОН неправилно е отказал да признае, че „синдромът на хроничната умора“, от който тя страда, представлява сериозно заболяване по смисъла на цитирания член и в резултат на това, е отказал да възстанови на ищцата направените от нея разноски за свързаните с това заболяване лабораторни анализи и лекарства. Различни документи, между които задълбочено медицинско изследване, свидетелствали за сериозния характер на това заболяване и за необходимостта стойността на лекарствата и на анализите, от които ищцата твърди, че се е нуждаела, да бъдат възстановени в размер на 100 %, без ограничение или съкращение.